Diari Oficial de la Generalitat Valenciana


Sumari del DOGV 642, del 04-08-1987 (1987/809406)

ORDRE DE 23 de juliol de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'unes finques situades a València, als carrers Salvador, núm. 17- 19 i Llibertat, núm. 1.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   642

Data del DOGV
:   04-08-1987

Secció del DOGV
:   ALTRES DISPOSICIONS

Número del document
:   1987/809406


Data del document
:   23-07-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 23 de juliol e 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'unes finques situades a València, als carrers Salvador, núm. 17-19 i Llibertat, núm. 1.  
Les Corts Valencianes tenen necessitat de locals pròxims a la seua seu a València, Pl. Sant Llorenç, núm. 4, on dur endavant les seues activitats administratives. Per tal d'aconseguir la màxima eficàcia de les dites activitats, cal evitar la dispersió del personal que les realitza, la qual cosa pot aconseguir-se mitjançant l'adquisició d'uns locals que confrontassen amb el que actualment ocupa les Corts.   
Tot això fa aconsellable l'adquisició per la Generalitat Valenciana, d'unes finques situades, en els carrers Salvador, núm 17-19 i Llibertat, núm. 1, per considerar que reuneixen les característiques per al seu funcionament.   
En atenció d'aquests motius, d'acord amb el que disposa l'article 30 de la Llei de la Generalitat Valenciana 3/1986, de 24 d'octubre de Patrimoni de la Generalitat, i prèvia valoració tècnica oportuna i informes del Servei de Patrimoni i de la Intervenció General.   
ORDENE:   
Article 1r.   
S'acorda l'adquisició mitjançant contractació directa a títol onerós i en virtut de compra-venda, de l'immoble següent:   
- Solar per a edificar, situat a València, que recau als carrers del Salvador i de la Llibertat, de l'illa de coses 142, amb una superfície total de tretze metres vuitanta-quatre decímetres quadrats. Confronta, prenent com a front el carrer del Salvador, enfront d'aquest carrer, dreta entrant amb el carrer de la Llibertat; esquerra, cosa dels hereus del Sr. Vicente Alfonso i fons dels hereus del Sr. Juan Fontanals.   
Aquest immoble és propietat actualment del Sr. Julio Martí Borja, Sr. Juan Bautista Benedito Ferri, Sra. Mª. Encarnació Almor Benedito i Sr. Juan Ferrerons Hueso, inscrit en el Registre de la Propietat de València número u, llibre 36 de la Secció Serrans, tom 1936, foli 210, finca 2.335, inscripció 2ª.   
Article 2n.   
L'esmentat immoble, es troba lliure de càrregues, gravàmens i inquilins.   
La compra que necessàriament es formalitzarà en escriptura pública, es realitzarà per un preu de trenta-dos milions vuit-centes cinquanta mil pessetes (10.786.505 Ptes.).   
Les despeses i imposts que en deriven s'abonaran per les parts, segons la Llei.   
Article 3r.   
El Servei de Patrimoni de la Tresoreria General realitzarà els tràmits necessaris per a fer efectiu el que disposa aquesta Ordre.   
València, 23 de juliol de 1987.   
El Conseller d'Economia i Hisenda,  
ANTONI BIRLANGA CASANOVA